CELEX: 62010CA0017
Language: sl
Date: 2012-02-14 00:00:00
Title: Zadeva C-17/10: Sodba Sodišča (veliki senat) z dne 14. februarja 2012 (predlog za sprejetje predhodne odločbe Krajský soud v Brně – Češka republika) – Toshiba Corporation in drugi proti Úřad pro ochranu hospodářské soutěže (Konkurenca — Kartel na ozemlju države članice, ki se je začel pred pristopom te države k Evropski uniji — Mednarodni kartel z učinki na ozemlju Unije in Evropskega gospodarskega prostora — Člen 81 ES in člen 53 Sporazuma EGP — Pregon in sankcioniranje kršitve za obdobje pred datumom pristopa in po tem datumu — Globe — Razmejitev pristojnosti Komisije in nacionalnih organov, pristojnih za konkurenco — Naložitev glob s strani Komisije in nacionalnega organa, pristojnega za konkurenco — Načelo ne bis in idem — Uredba (ES) št. 1/2003 — Člena 3(1) in 11(6) — Posledice pristopa nove države članice k Uniji)

31.3.2012   
            
            
               SL
            
            
               Uradni list Evropske unije
            
            
               C 98/3
            
         Sodba Sodišča (veliki senat) z dne 14. februarja 2012 (predlog za sprejetje predhodne odločbe Krajský soud v Brně – Češka republika) – Toshiba Corporation in drugi proti Úřad pro ochranu hospodářské soutěže
   (Zadeva C-17/10) (1)
   
   (Konkurenca - Kartel na ozemlju države članice, ki se je začel pred pristopom te države k Evropski uniji - Mednarodni kartel z učinki na ozemlju Unije in Evropskega gospodarskega prostora - Člen 81 ES in člen 53 Sporazuma EGP - Pregon in sankcioniranje kršitve za obdobje pred datumom pristopa in po tem datumu - Globe - Razmejitev pristojnosti Komisije in nacionalnih organov, pristojnih za konkurenco - Naložitev glob s strani Komisije in nacionalnega organa, pristojnega za konkurenco - Načelo ne bis in idem - Uredba (ES) št. 1/2003 - Člena 3(1) in 11(6) - Posledice pristopa nove države članice k Uniji)
   2012/C 98/04
   Jezik postopka: češčina
   
      Predložitveno sodišče
   
   Krajský soud v Brně
   
      Stranke v postopku v glavni stvari
   
   
      Tožeče stranke: Toshiba Corporation, T&D Holding, nekdanja Areva T&D Holding SA, Alstom Grid SAS, nekdanja Areva T&D SAS, Alstom Grid AG, nekdanja Areva T&D AG, Mitsubishi Electric Corp., Alstom, Fuji Electric Holdings Co. Ltd, Fuji Electric Systems Co. Ltd, Siemens Transmission & Distribution SA, Siemens AG Österreich, VA Tech Transmission & Distribution GmbH & Co. KEG, Siemens AG, Hitachi Ltd, Hitachi Europe Ltd, Japan AE Power Systems Corp., Nuova Magrini Galileo SpA
   
      Tožena stranka: Úřad pro ochranu hospodářské soutěže
   
      Predmet
   
   Predlog za sprejetje prehodne odločbe - Krajský soud v Brně – Razlaga člena 81 ES, člena 50 Listine Evropske unije o temeljnih pravicah (UL 2007, C 303, str. 1), Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205), zlasti njenih členov 3(1) in 11(6), ter točke 51 Sporočila Komisije o sodelovanju v okviru mreže nacionalnih organov, pristojnih za konkurenco (UL 2004, C 101, str. 43) – Kartel na ozemlju države članice, ki je začel delovati pred pristopom te države članice k Evropski uniji in prenehal delovati po tem pristopu – Naložitev glob s strani Komisije in nacionalnega organa, pristojnega za konkurenco – Pristojnost nacionalnega organa, da sankcionira isto ravnanje v obdobju pred pristopom – Načelo ne bis in idem
   
   
      Izrek
   
   
               1.
            
            
               Določbe člena 81 ES in člena 3(1) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe je treba razlagati tako, da se te določbe v okviru postopka, začetega po 1. maju 2004, ne uporabljajo za kartel, ki ima učinke na ozemlju države članice, ki je k Uniji pristopila 1. maja 2004, v obdobju pred tem datumom.
            
         
               2.
            
            
               Postopek, ki ga v zvezi s kartelom na podlagi poglavja III Uredbe št. 1/2003 začne Evropska komisija, ne povzroči, da organ, pristojen za konkurenco v zadevni državi članici, v skladu s členom 11(6) Uredbe št. 1/2003 v povezavi s členom 3(1) iste uredbe izgubi pristojnost, da na podlagi nacionalnega konkurenčnega prava sankcionira protikonkurenčne učinke tega kartela na ozemlju navedene države članice v obdobju pred njenim pristopom k Evropski uniji.
               Načelo ne bis in idem ne nasprotuje sankcijam, ki jih podjetjem, udeleženim v kartelu, naloži nacionalni organ, pristojen za konkurenco v zadevni državi članici, zaradi sankcioniranja protikonkurenčnih učinkov kartela na ozemlju te države članice pred njenim pristopom k Uniji, če globe, ki jih je udeležencem tega kartela naložila Komisija z odločbo, ki je bila sprejeta pred odločbo navedenega nacionalnega organa, pristojnega za konkurenco, niso bile naložene zaradi sankcioniranja navedenih učinkov.
            
         
      (1)  UL C 100, 17.4.2010.